Ερρίκος Β΄ του Νάσσαου

Ο Ερρίκος Β΄ ο πλούσιος, γερμ. Heinrich II. der Reiche (π. 1190 - 1251) από τον Οίκο του Νάσσαου ήταν κόμης του Νάσσαου (1198-1249). Απόγονοί του έγιναν ηγεμόνες της Ολλανδίας και μεγάλοι δούκες του Λουξεμβούργου.

Βιογραφία
Ήταν ο πρωτότοκος γιος του Βάλραμ Α΄, κόμη του Νάσσαου και της Κουνιγούνδης, μάλλον κόρης του Πόππο Β΄, κόμη της Νίντα. Το 1198 απεβίωσε ο πατέρας του και τον διαδέχθηκε σε ηλικία 8 ετών μαζί με τον νεότερο αδελφό του Ρούπρεχτ Δ΄.

Υποστήριξε τους Χοενστάουφεν. Ωστόσο στην εκλογή του 1209-11 για βασιλιά της Γερμανίας υποστήριξε τον αντίπαλό τους Όθωνα Δ΄ των Γουέλφων. Μετά επέστρεψε ως σύμμαχος του Φρειδερίκου Β΄ Χοενστάουφεν. Το 1212-14 φυλάκισε τον κοινό εχθρό τους Ντίτριχ/Θεοδώριχο Β΄ του Βιντ, αρχιεπίσκοπο του Τριρ.

Οικογένεια
Νυμφεύτηκε το 1221 τη Ματθίλδη των Βάσενμπεργκ, κόρη του Όθωνα Α΄ κόμη του Χέλρε & Ζούτφεν και είχε τέκνα:
 Βάλραμ Β΄ π. 1220-1276, κόμης του Νάσσαου. Απόγονοι του κλάδου του Βάλραμ Β΄ είναι οι μεγάλοι δούκες του Λουξεμβούργου.
 Ρούπρεχτ Ε΄ απεβ. 1247, ιππότης του Τάγματος των Τευτόνων.
 Ερρίκος, μοναχός του αββαείου Άρνσταϊν.
 Όθων Α΄ π. 1247-1290, κόμης του Νάσσαου. Απόγονοι του κλάδου του Όθωνα Α΄ έγιναν ηγεμόνες της Ολλανδίας.
 Ελισάβετ γενν. 1225-1300(;), παντρεύτηκε τον Γκέρχαρντ Γ΄, κύριο του Έπσταϊν.
 Γκέρχαρντ απεβ. 1311, αρχιδιάκονος του Κέμπεν, αρχιμανδρίτης (canon) του Αγ. Λάμπερτ στη Λιέγη, κοσμήτορας των Συλλόγων του καθεδρικών της Παναγίας στο Μάαστριχτ, στο Άαχεν και του Αγ. Βάλμπουργκ στο Τιλ.
 Ιωάννης π. 1230-1309, επίσκοπος της Ουτρέχτης.
 Αικατερίνη 1277-1324, ηγουμένη του αββαείου του Άλτενμπουργκ στο Βέτσλαρ.
 Γιούτα απεβ. 1313, παντρεύτηκε τον Γιόχαν Α΄ του Κέικ, κύριο του Χράβε και του Άστεν.

Παραπομπές

Πηγές
 Dek, Dr. Adriaan Willem Eliza (1970). Genealogie van het vorstenhuis Nassau (Genealogy of the Ruling House of Nassau) (ολλανδ.). Zaltbommel: Eurpoese Bibliotheek. OCLC 27365371. Archived from the original on 2009-10-26. Retrieved 2009-01-28.
 Japikse, Dr. N. (1948). De Geschiedenis van het Huis van Oranje-Nassau (The History of the House of Orange-Nassau) (ολλανδ.) (2nd ed.). The Hague: Zuid-Hollandse Uitgevers Maatschappij. OCLC 66702287.
 Schwennicke, Detlev (1998). Europäische Stammtafeln (European Ruler Tables), Neue Folge Band I (γερμ.). Frankfurt am Main: Vittorio Klostermann GmbH. ISBN 3-465-02743-4.. Table 60.

Εξωτερικοί σύνδεσμοι

Ερρίκος Β΄ του Νάσσαου, ιστότοπος www.genealogie-mittelalter.de (Γενεαλογία του Μεσαίωνα)

Οίκος του Νάσσαου